paragraph_text: Osnivatelji kraljevstva Zimbabve doselili su se na ovo područje u 13. stoljeću iz kraljevstva Mapungubwe. Iz Mapungubwea su prenijeli umjetnička i graditeljska znanja i običaje. Kraljevstvo se sastojalo od oko 150 manjih zimbabvea podređenih mambu tj. kralju. Kraljevstvo je kontroliralo trgovinu zlatom i bjelokosti od unutrašnjosti do istočne afričke obale.